# Løten, 28.august 2018

# VELKOMMEN TIL NYTT SPEIDERÅR!

Løten speidergruppe ønsker deg velkommen til vår aktivitet!
Vi har møter hver tirsdag, stort sett på Hammeren leirsted.

Vi forsøker å være miljøvennlige, og derfor foregår all informasjon digitalt. Vi informerer på tre måter:

* en hjemmeside der det meste skal ligge: [www.lotenspeider.no](http://www.lotenspeider.no).
* en åpen facebook-side: Løten speidergruppe for at alle interesserte kan følge litt med på hva vi driver med.
* en lukket facebookgruppe: Løten speidergruppe. Denne er bare for de som er medlemmer nå og har til funksjon å gi raske beskjeder og å kunne legge ut bilder fra turer og møter. **Det er viktig at dere foreldre ber om å få bli medlem i denne gruppen!**

Ønsker dere ikke at det blir lagt ut bilder av deres barn, så må vi få en beskjed om det.

Det viktigste dere må gjøre nå i starten er å sørge for innmelding av nye medlemmer. Dette for at ungene skal være forsikret i speideraktiviteten. Skjema finner dere på hjemmesiden.

Sammen med dette skrivet får dere også terminlista for den enheten dere er medlem av. Lista viser aktiviteten for høsten med tema for møter og når vi skal på tur. Alle terminlister ligger også på hjemmesida. Invitasjon med flere detaljer og pakkeliste til turer ol kommer etter hvert på hjemmesida (med påminning i lukket gruppe på facebook) og der vil det alltid stå en lenke hvor du kan melde deg på. All påmelding skjer også på nettet.

Vi ønsker at du gjør deg kjent med hjemmesiden vår og dermed om vår aktivitet. Vi tar gjerne imot innspill på ting som mangler der.

Lurer du på noe?

Ta kontakt med gruppeleder Solvei Cottis Hoff tlf 970 98 805 eller epost: lotenspeider@gmail.com

Speiderhilsen fra

Lederne i Løten speidergruppe